Arrihet armëpushim në Sudan. - 2004-04-14
Një armëpushim është arritur ndërmjet qeverisë sudaneze dhe dy grupeve opozitare të armatosura në rajonin perëndimor të Sudanit, Darfur.
Vitin e fundit mijëra njerëz janë vrarë dhe qindra mijëra janë çvendosur nga luftimet që kanë shkaktuar mizori sidomos nga grupet e armatosura nga qeveria sudaneze. Adam Ereli, është ndihmës-zëdhënës i Departamentit Amerikan të Shtetit. Ai thotë se funksionimi i armëpushimit, është hapi i parë kyç për t’i dhënë fund mizorive dhe krizës humanitare në Darfur. Gjatë viteve, komunitetet arabe dhe afrikane në Drafur janë përleshur shpesh për tokën dhe burimet e pakta. Konflikti i tanishëm filloi rreth një vit më parë, kur dy grupe opozitare afrikane, Lëvizja për Çlirimin e Sudanit dhe Lëvizja Sudaneze për Drejtësi dhe Barazi, i bënë thirrje qeverisë që t’u përgjigjej ankesave për moszhvillimin e zonës Darfur. Qeveria u përgjigj duke ndihmuar grupet arabe të armatosura, kryesisht Janjaweed, në fushatën e tyre të vrasjeve dhe djegieve të fshatrave. Afërsisht 700 mijë banorë afrikanë janë dëbuar nga shtëpitë e tyre. Sipas Komisionerit të Kombeve të Bashkuara për Refugjatët, rreth 110 mijë të tjerë janë refugjatë në shtetin fqinj, Çad. Situata në Darfur, thotë Sekretari i Përgjithshëm i Kombeve të Bashkuara Kofi Annan, të bën të mendosh thellë. Shtetet e Bashkuara po dërgojnë zyrtarë në Darfur në vazhdën e një misioni të hershëm që identifikoi shumë nevoja humanitare. Ndërkohë, Shtetet e Bashkuar dhe vende të tjera po dërgojnë ndihma në rajon. Përmes Programit Botëror të Ushqimit dhe agjencive të tjera të OKB-së, Amerika ka dërguar më shumë se 50 milion dollarë në ndihma. Shtetet e Bashkuara do të vazhdojnë ushtrimin e presionit të nevojshëm për siguruar zbatimin e armëpushimit, dhe të ndihmojë njerëzit që po vuajnë në Darfur. ***kh***